Yeqqur uqerru-s, yerna d amcum. Deg yiḍes, yettargu kan Tafriqt, d temẓi-s d yizmawen. Ur yettargu ara akk tilawin, wala tiwaɣiyin neɣ tidyanin timeqqranin, ur yettargu ara daɣen iselman imeqqranen (ayen yessewhamen imi ur yettargu ara akk tameṭṭut-is), wala imennuɣen, ula d Manolin ur t-yettargu ara. Iẓri-s icerhen yesbeyyin-d tanefsit-is yelhan. Iḥemmel iselman yettafgen, d nitni kan i d imeddukkal-is deg yillel. Ma tifirellas n yillel ttɣaḍent-t imi yal tin i d-yersen yečča-tt uslem yettafgen.